**ZAPISNIK S 43. SJEDNICE ŠKOLSKOG ODBORA**

*U Macincu, 1. srpnja 2016. u 8.30 sati*

**Prisutni:** Simona Borko, Božena Dogša, , Darinka Kirić, Monika Mesarić, Dario Horvat, Andrea Ermakora

**Nisu prisutni:** Božidar Kontek, Ivan Krištofić

**DNEVNI RED:**

1. Usvajanje zapisnika sa prethodne sjednice Školskog odbora
2. Razmatranje pristiglih molbi i davanje prethodne suglasnosti za radno mjesto voditelja računovodstva i radno mjesto kuharice na osnovu objavljenih natječaja u Zavodu za zapošljavanje Čakovec
3. Izvješće s izvanučioničke nastave – škola u prirodi
4. Ostalo

**Ad 1)** Predsjednica Školskog odbora Simona Borko pozdravila je nazočne članove Školskog odbora te pročitala zapisnik s prethodne sjednice koji se jednoglasno usvaja. Zatim je predložila dnevni red koji je jednoglasno prihvaćen.

**Ad 2)** Članovi Školskog odbora pristupili su razmatranju pristiglih zamolbi za radno mjesto voditelja računovodstva i radno mjesto kuharice na osnovu objavljenog natječaja u Zavodu za zapošljavanje. Na natječaj za voditelja računovodstva pristiglo je osam zamolbi. Primljena je gospođa Nataša Kovačić koja je i do sada radila na mjestu računovođe u Osnovnoj školi dr. Ivana Novaka Macinec kao zamjena za bolovanje. Članovi Školskog odbora jednoglasno su donijeli prethodnu suglasnost za zasnivanje radnog odnosa za Natašu Kovačić na neodređeno.

Za radno mjesto kuharice pristigla je jedna zamolba koja u potpunosti zadovoljava uvjete natječaja te je gospođa Štefanija Međimurec primljena na radno mjesto kuharice, uz probni rad od 60 dana. Članovi Školskog odbora jednoglasno su donijeli prethodnu suglasnost za zasnivanje radnog odnosa za Štefaniju Međimurec na neodređeno vrijeme uz probni rad od 60 dana.

**Ad 3)** Ravnateljica Božena Dogša pročitala je izvješće s izvanučioničke nastave – škola u prirodi. Učenici trećih i četvrtih razreda bili su na izvanučioničkoj nastavi u Biogradu na moru od 6.6.2016. do 9.6.2016. Plan i program izvanučioničke nastave je u potpunosti realiziran, svi ciljevi su izvršeni, učenici i njihovi voditelji zadovoljni su ishodima izvanučioničke nastave. Članovi Školskog odbora jednoglasno prihvaćaju izvješće izvanučioničke nastave.

**Ad 4)** Razmatranje pristiglih ponuda za obavljanje malarskih radova u školi. Pristigle su dvije ponude, Colores j.d.o.o. iz Macinca i Termo-dom iz Novog Sela Rok . Za poslove krečenja učionica i hodnika škole u Macincu odabrana je ponuda Colores j.d.o.o . Nije bilo nikakvih dodatnih pitanja ni komentara te je sjednica završena u 10.00 sati.

ZAPISNIČARKA PREDSJEDNICA ŠO

***Monika Mesarić Simona Borko***